फारसी भाषा में इस किताब को भी अबुल फज़ल ने लिखा था। इस किताब में अबुल फज़ल ने अकबर के शासनकाल की घटनाओं का वर्णन नहीं किया है, बल्कि उसके प्रशासन, कानून, नियम, विनियम आदि का वर्णन है। यह किताब भी 3 खण्डों में लिखी गयी है। अबुल फज़ल ने इसमें शाही खजाने, सिक्कों, हरम, अदालत, समारोह, सैन्य और नागरिक अधिकारियों, उनके पद, न्याय और राजस्व प्रशासन की स्थिति, राज्य की आय के स्रोतों और व्यय, अकबर का दीन-ए-इलाही, विदेशी आक्रामकता, हिंदू और मुस्लिम संतों और विद्वानों, आदि के बारे में लिखा है। इसलिए, आईन-ए-अकबरी को अकबर के शासनकाल के दौरान संस्कृति और प्रशासन के बारे में जानने का एक अनमोल स्रोत माना गया है।